El fracàs absolut de les llistes fantasma del PSC i PP | Municipals.cat\nper Municipals.cat , 6 de juny de 2019 a les 12:40 |\nLes llistes fantasma continuen omplint de candidats paracaigudistes les municipals als municipis més petits del país. És una pràctica que ha utilitzat tradicionalment el PP i que el PSC ja fa quatre anys va imitar i multiplicar a mig país. El rèdit el passat 26-M és lamentable: 689 vots amb un total de 139 llistes i ni un sol regidor.\nEls socialistes van presentar un total de 117 llistes amb un sol candidat. Ho van fer a municipis de menys de 250 habitants on es presenten llistes obertes. Cada partit pot presentar entre un i cinc candidats i els veïns n'han de marcar un màxim de quatre. Aquest sistema afavoreix que partits sense implantació facin candidatures simbòliques: una sola persona –que quasi mai és del poble ni de la comarca- i cap voluntat de governar.\nL'estratègia –si més no electoralment- ha estat un fail absolut. Només ha sumat 637 vots i ni un sol regidor en els 117 municipis on van intentar “aterrar”. A les comarques gironines en nou casos, a més, no van treure ni un sol vot. Das, la Vajol, Meranges, Ogassa i Toses tenen delicte: zero vots el 2015 i zero vots el 2019. Més moral que l'Alcoià.\nTambé hi hagut candidatures sospitoses del PSC en municipis més grans. Destaca el cas de Sant Llorenç de la Muga, municipi que ha augmentat la població i ha passat de cinc a set regidors –en aquests casos ja no es poden presentar llistes amb un sol candidat-. El resultat va ser ben galdós: només dos vots. També van treure menys sufragis que candidats a Sant Martí de Llémena (5 vots per 7 candidats) i Masarac (6 vots per 7 candidats). A Campdevànol, Tossa de Mar i Sentmenat –sumats fan uns 10.000 habitants-, presentar caps de llista que ningú coneixia els ha valgut l'espectacular xifra de zero regidors.\nEl PP, per la seva banda, en aquesta ocasió només va fer 22 llistes fantasma, 123 menys que fa quatre anys. El balanç ha fregat el ridícul: 52 vots i 0 regidors. De fet, en un 60% dels casos no han obtingut ni un sol sufragi. Un dels que no ha triomfat és Xavier Serrahima a Tavertet: s'hi presentava per tercera vegada i només ha sumat un vot. No li ha servit l'“experiència de gestió” de ser regidor a les acaballes del mandat 2011-2015 després que morís un dels edils. Fa quatre anys, on van “triomfar” va ser a Sant Jaume de Frontanyà, quan encara era el municipi més petit de Catalunya. L'electe, això sí, ni es va presentar al ple de constitució.\nSi políticament ha estat un fracàs, econòmicament ha estat una bona loteria. El PSC ha aconseguit 601.204,44 euros extres. Són 150.301,11 per cada demarcació on han pogut cobrir el 50% dels municipis. Això sí que és un escàndol.\nLES LLISTES FANTASMA MUNICIPALS SOBREVIUEN MALGRAT EL DESPRESTIGINació Digital (04/04/2019)\n689 VOTS I NI UN SOL REGIDOR, EL RÈDIT DE LES LLISTES FANTASMA DEL PSC I EL PPAra.cat (01/06/2019)\nEL 22% DE LES LLISTES MUNICIPALS DEL PSC SÓN FANTASMAEl Món.cat (08/05/2019)\nPREN POSSESSIÓ FRANCESC SERRAHIMA, EL REGIDOR DEL PP A TAVERTET, L'ÚNIC QUE TENEN A OSONA I EL RIPOLLÈSEl 9 Nou (19/03/2014)\nTRES CANDIDATS PER A TRENTA VOTANTSAra.cat (19/05/2019)\nEL PSC BUSCA EXMILITANTS I AFILIATS DE LA UGT PER REDUIR LES LLISTES FANTASMAAra.cat (12/11/2018)\nLes dues alcaldies del Penedès que s'han decidit a cara o creu


5 octubre 2013 / Excursionisme\n21 setembre 2013 / Excursionisme\n27 juliol 2013 / Excursionisme\nAgafarem el GR11 direcció als Engorgs, pujarem al planell de la Pedradreta i baixarem fins al rierol de la costa de Montmajor tot havent passat pel planell de l’Orri…\n25 maig 2013 / Excursionisme\nCurs intensiu d’un dia dirigit a tots els aficionats a les activitats a la natura. Amb l’objectiu de dotar-los dels coneixements necessaris para aprendre a orientar-se, situar-se i saber cap a on dirigir-se amb seguretat, així com poder conèixer la nostr\nRuta de Bandolers\n19 maig 2013 / Excursionisme\nEXCURSIÓ GUIADA i COMENTADA (de 3-4 hores) Excursió senzilla i pels voltants de Taradell per anar a conèixer el llegat que els bandolers ens han deixat en aquestes contrades: Cuines de Rocaguinada, els indrets on van maleferir i trobar posteri\nCurs GPS i cartografia digital\n27 abril 2013 / Excursionisme\nCurs dirigit a tots els aficionats a les activitats a la natura. Amb l’objectiu de dotar-los dels coneixements necessaris per usar el GPS com a eeina de navegació, lectura de posicions, saber cap a on dirigir-se amb seguretat…\n13 abril 2013 / Excursionisme\nCurs dirigit a tots els aficionats a les activitats a la natura. Amb l’objectiu de dotar-los dels coneixements necessaris para aprendre a orientar-se, situar-se i saber cap a on dirigir-se amb seguretat, així com poder conèixer la nostra posició amb la l\nCurs de programari CompeGPS\n3 desembre 2011 / Excursionisme\nUn programa específic i molt potent pels qui volen més a l’hora de treballar sobre els mapes. Baixar tracks, dibuixar un track, veure el perfil altimètric, fer una ruta de waypoints,…\nIniciació al GPS i a la cartografia digital\n19 novembre 2011 / Excursionisme\nEt presentem aquesta iniciació al GPS i a la cartografia digital. Coneixarem les seves múltiples possibilitats, sabrem com funciona i com utilitzar-lo…\n10 setembre 2011 / Excursionisme\nFarem aquest recorregut: Font de Passavets – Turó de l’Home – Les Agudes – Font del Briançó – Font de PassavetsDistancia: 10 km (aprox…\n4 juny 2011 / Excursionisme


El projecte Clúster Edificat vol crear un espai d’agrupació informal d’actors en l’àmbit transfronterer i en el sector de l’eficiència energètica de l’edificació cap a la transició energètica, a fi de constituir un sistema referent mediterrani català i pretén donar continuïtat i ampliar la feina engegada amb la iniciativa Construcció Connectada el 2017.\nLa nova instal·lació de llums tipus LED redueix la potència d’enllumenat actual en aproximadament un 30 % i, per tant, hi ha un menor consum energètic.\nLa Seu d'Urgell aprova una nova ordenança del cementiri que inclou urnes biodegradables i un espai de dol perinatal. Les urnes biodegradables per a dipositar les cendres dels difunts estaran instal·lades en un espai nou del cementiri que tindrà aspecte d'hivernacle. El titular podrà plantar-hi amb les cendres la planta o l'arbre que desitgi d'entre les espècies pròpies del territori.\nAlumnes de 1r d'ESO de l'escola El Pilar han construït una balena de 7,5 metres de llargada amb l'objectiu de denunciar les conseqüències de l'abocament de plàstics al mar. La professora Cristina Piris i estudiants van treballar prop de 3 mesos en el disseny de l'obra, que està feta amb malla de plàstic i plena d'ampolles també de plàstic que anaven portant alumnes del centre, i també de les escoles El Dofí i Mar Nova, que hi ha col·laborat en el projecte.\nL'Ajuntament ha col·locat tres contenidors que tenen un mecanisme d'obertura especial apte per abocar grans quantitats d'orgànica. L’objectiu és incrementar la ràtio de recollida d’aquesta fracció a la ciutat. La iniciativa ja s’ha explicat als comerciants, als quals se’ls ha facilitat una targeta que els permet obrir el contenidor.


Publicat el Divendres, 25 Novembre 2016 18:06\nEl passat dimecres, el Ple de la Garriga va debatre una moció de la CUP –a la qual el grup del PSC ens hi vam adherir– per fer una aposta decidida per a lluitar contra la xacra de la violència masclista i el nostre grup vam fer una demanda a l’impuls d’algunes accions municipals per a continuar aquesta lluita, si bé reconeixem que a l’Ajuntament de la Garriga, com a d’altres ajuntaments, es treballa decididament per eradicar aquesta xacra. La moció, però, demanava anar un pas més enllà, cosa que va semblar que a l’equip de govern no agradava gens.\nSempre he dit que sóc contrari a la celebració dels “Dies Internacionals de”, ja que entenc que mai hem de deixar de lluitar per implementar algunes polítiques concretes: per principis, mai hauríem de deixar de lluitar contra les malalties que ens arrenquen d’una forma tan violenta, a les persones; mai hauríem de deixar de ser solidaris i mai hauríem de tolerar la violència de cap tipus. En aquest cas, parlàvem de la violència sexista i no de cap altra.\nDoncs bé, un dia abans del debat al plenari, des de l’equip de govern se’ns va fer una oferta, als dos grups proponents de la moció. I dic oferta, perquè no vaig considerar ni tan sols proposta, el que ens van fer arribar, cosa que vaig poder corroborar el debat al plenari.\nEl fet és que canviaven tots els acords de la moció per felicitacions cap a l’equip de govern. Poc entenem les mocions (tots plegats), si creiem que aquestes han de lloar i no proposar. Al plenari, aquesta oferta va canviar, retirant les lloances i centrant el debat en el fet de si posem o no posem un cartell a l’entrada de la Garriga on s’indiqués que el nostre poble és un municipi lliure de violència sexista. Doncs bé, el debat va arribar a un punt de mercadeig sobre la retirada o no de la proposta de posar el cartell que desvirtuava la resta de propostes, com ara la redacció i aplicació d’un Pla d’Igualtat de Gènere extern (que, com va dir la Clara Dachs, la Garriga en té un d’intern, però falta elaborar-ne l’extern); formar als treballadors i treballadores municipals per detectar casos de violència sexista al nostre municipi; impulsar que les entitats municipals treballin per eradicar la violència masclista (massa problema no hi veig pas, a que les entitats, a part de les seves activitats, ensenyin principis bàsics, cosa que no dubto que ja facin); i d’altres barbaritats similars.\nDoncs, com veieu, el fet de posar un cartell i de no lloar les accions que ja es fan (des de fa anys) a la Garriga, podia acabar per no aprovar una moció que demanava que la Garriga, res més lluny, fes més polítiques de lluita contra la violència sexista.\nTambé em va sorprendre que, des del govern municipal, s’involucrés el projecte C17 de promoció d’hàbits saludables, acabant de fer encara més simplista tot plegat. NO. Simplificar en això em treu de polleguera.\nTot just avui es publica al Diari Ara un article de diverses víctimes en casos molt diversos, ja que la violència de gènere ens deixa víctimes en casos molt diversos.\nFinalment, la CUP i el PSC vam acceptar el fet de no posar el cartell en qüestió per aconseguir l’abstenció (sí, només l’abstenció) dels regidors de govern i, només gràcies als vots de la resta de regidors de l’oposició (6, de 17), va prosperar aquesta moció amb el compromís textual del govern municipal de “ok, farem el que podrem”.\nEn fi, doncs que avui més que mai, no em fa por dir que LA GARRIGA ÉS UN MUNICIPI LLIURE DE VIOLÈNCIA SEXISTA.


Treballs academics UPC: Disseny del sistema de monitorització electrònica d’un mur de contenció d’un hotel a Baqueira\nMemòria.pdfMemòria4.58 MBAdobe PDF Títol: Disseny del sistema de monitorització electrònica d’un mur de contenció d’un hotel a Baqueira\nAutor: Guerrero Álvarez, Iván\nMatèries: Àrees temàtiques de la UPC::Enginyeria civil::Materials i estructures::Càlcul d'estructuresAuscultationAuscultacióInstrumentacióCorda vibrantMur contencióCèl·lula càrregaSADForcesClinòmetreDesplaçamentsDataloggerAuscultació\nResum: Actualment, l’Auscultació d’estructures és un dels sectors amb més progressió i que està guanyant més importància en el món de la construcció d’obra civil i grans infraestructures.\nLa construcció d’un mur en la falda d’una muntanya per la construcció d’un hotel ha comportat una excavació agressiva en la muntanya, obligant a optar unes mesures de seguretat adients als riscos que comporta. Aquest projecte en concret, planteja la solució mitjançant la instrumentació electrònica per poder rebre la informació necessària per auscultar el comportament d’un mur de contenció.\nAquest document presenta el disseny i el funcionament del sistema de mesura electrònic per amidar les magnituds físiques concretes que han de proporcionar la informació del comportament del mur. El sistema de mesura complet el composen:\nSensors específics que amiden el desplaçament (la inclinació respecte la vertical del mur) i les forces que pateixen certs punts del mur i la temperatura dels propis sensors.\nUn sistema d’adquisició de dades que efectua les mesures de les forces i enregistra les dades de forma cronològica.\nUn sistema d’adquisició de dades que efectua les mesures de la inclinació i enregistra les dades de forma cronològica.\nLes dades que enregistren els sistemes d’adquisició de dades es descarreguen a un PC portàtil mitjançant comunicació directa via sèrie per ser tractades, analitzades i interpretades pels Geòlegs i Enginyers Civils.\nAmb aquest sistema de mesura implementat s’aconsegueix l’objectiu del projecte, tenir una concepció real del comportament del mur en la seva l’evolució i assegurar que la seva resposta davant de la muntanya és la prevista. I en cas d’un comportament estrany del mur poder actuar amb previsió davant del perill.


1. S’ha ampliat l’horari d’atenció telefònica al públic, a més d’atendre en horari de matí (de 09:00 a 14:00 h) també s’atendrà en horari de capvespre (de 14:00 a 19:00).\n• El telefon d’atenció al públic és el mateix 971.37.30.03.\n2. Informar que no es cobraran les quotes de l’escoleta infantil de 0-3 anys de Ferreries, mentre duri la situació d’estat d’alarma, i els infants no puguin retornar a les aules, tot conforme el Decret 131/2020 de 16.03.2020, pel qual es suspenen els terminis pel pagament de tributs, taxes i preus públics i el Decret 147/2020 de 24.03.2020, pel qual es suspèn el contracte de gestió de l’escoleta infantil.\n3. Recordar les instruccions del Ministeri de Sanitat per la gestió dels residus (SND/271/2020 de 19.03.2020, BOE 22.03.2020):\n• En llars amb COVID-19 diagnosticat:\nEls residus del pacient, inclusivament el material d'un sol ús utilitzat per la persona malalta (guants, mocadors, mascaretes), s'han d'eliminar en una bossa de plàstic (bossa 1) en una poal de fems a l'habitació, preferiblement amb tapa i pedal d'obertura, sense fer cap separació per al reciclatge. La bossa de plàstic (bossa 1) s'ha de tancar adequadament i s’ha d’introduir en una segona bossa de fems (bossa 2), a la banda de la sortida de l'habitació, on, a més, es dipositaran els guants i la mascareta utilitzats pel cuidador, i es tancarà adequadament abans de sortir de l'habitació. La bossa 2, amb els residus anteriors, s'ha de depositar amb la resta dels residus domèstics a la bossa de fems (bossa 3), corresponent al poal de fracció resta. La bossa 3 també s’haurà de tancar adequadament. Immediatament després que es realitzi una completa higiene de mans, amb aigua i sabó, almenys durant 40-60 segons, la bossa 3 s’haurà de depositar exclusivament al contenidor de fracció resta 1 (o en qualsevol altre sistema de recollida de fracció establerta per l'entitat local); i es prohibeix totalment depositar-la en els contenidors de recollida separada de qualsevol de les fraccions separades (orgànica, envasos, paper, vidre o tèxtil) o deixar-la a l'entorn.\n• A les llars sense positius per COVID-19:\nDes de l’Equip de Govern de l’Ajuntament de Ferreries demanam la implicació de tota la població, perquè la responsabilitat individual de cadascú a l’hora de seguir les recomanacions de les autoritats competents és imprescindible per protegir la salut de tothom.